32 Il-MALTI Meta Waqa' l-ispazju Kollu Fuqha Clare Azzopardi i 'Jiġifieri int qed tgħid li hawn m'għandekx spazju 7' 'Le huxf' ĊUejja… 7 Ara l-oħraf' Imma kif jista' jkun7' 'Ngħix m'ommi u d-dar hija t'ommi u ta' missieri u noqgħod fiha. Noqgħod fl-ispazju t'ommi u ta' missieri. SEħe..9 ''L-uniku spazju li għandi taf x'ihnu2 'Ħalqi' 'Il-ħanina int…7 'Il-kamra tas-sodda7' 'Is-sodda biss. Għax il-kamra tas-sodda mhix tiegħi biss, imma tiegħi u t'oħti' U l-ixkaffi fejn inqiegħed il-kotba … Għandi ħames xkaffi b'kollox. Dawk tiegħi. Eh, u taf x'iktar7 Il-karozza. Il-karozza wkoll hi l-ispazju tiegħi per eżempju. Mill-bqija ngħix fi spazju ta' ħaddieħor. SU x-xogħol7' 'Hemm il-locker. Vera tal Għandi locker.7 'Jiġifieri int qed tgħid li… 7 'Dak biss għandi ' 'Int għandek riħa partikolari. Kull meta nxommha niftakar fik SEħeT' 'Din qatt ma smajtha. ' 'Imma din x'għandha x'taqsam ma' l-ispazju 77 Le xejn, hekki' €U anvwav, jien ma nagħmilx fwieħa.' 2 Kull kamra fil-flett il-ġdid f' Aberdeen imtliet bil-fwieħa sħuna li ġabet magħha mid-dar li kienet tgħix fiha Malta. Imma wara tliet snin fi Triq George numru 473, din il-fwieħa qdiemet u nixfet u weħlet fuq xi xkaffa jew f'xi ktieb jew fuq siġġu jew xi mkien. Għax issa bdiet iġġorr fwieħa ġdida — fwieħa griża. Fil-flett il-ġdid f' Aberdeen kien hemm biss ftit spazju. Imma dan il-ftit kien kollu tagħha. U kien biżżejjed. Din kienet għamlithielu ċara lil Thomas. Ħasbet li meta kien sa jkun qed jgħix magħha kien sa jkollha biżżejjed spazju xorta waħda. U wara tliet snin tgħix weħedha qaltlu, 'Ejja hux la trid tiġi. Imma ġġib xejn miegħek. Ejja b'idek f'idek għax il-flett żgħir wisq. Ħasbet li meta jiġi bu, idejha sa jibqgħu jqattru l-fwieħa. Ħasbet li kull petala li taqa' minn sidirha kien sa jkollha spazju biżżejjed xorta waħda, ' U Thomas sema' minnha u ma ġab xejn miegħu ħlief il-fwieħa sħuna ħierġa minn ħalqu u minn widnejh. Imma f'daqqa waħda, dan il-flett ċkejken, kien sa jinfaqa' bil-fwieħa li saħansitra bdiet ħierġa mit-tieqa u minn taħt il-bieb, tiddendel mal-cooker u mal-washing machine, u lilha … lilha bdiet tifgaha din ir-riħa l-ġdida ta' Thomas. Imbagħad darba qaltlu, ''Int mhux bħall-ġuvintur l-oħra kollha. Int qatt ma xtrajtli warda. Ġismek jarmi riħet il-ward imma mhux warda. Sidrek jarmi x-xewk imma mhux warda'' U minn dakinhar Thomas beda jġibilha warda kuljum. Kull filgħaxija. Għall-bidu ħadet gost bihom, imbagħad drat tapprezzahom u wara ftit bdew jeħdulha wisq spazju u beda l-inkwiet. Ħasbet li meta kien sa jkun qed jgħix magħha Thomas, kien sa jibqagħlha spazju Xorta waħda. Imma t-riħa ta' ġismu qdiemet wisq u x-riħa tal-ward kienet tistordik u dan il-ward ta' Thomas ma jmut qatt u l-flett żgħir wisq. Meta l-ispazju ta' ġol-flett waqa' kollu fuqha, Thomas kellu jippakkja u jitlaq lura lejn Malta bil-fwieħa ħierġa mill-bagalji u l-basktijiet. U malli għalaq il-bieb f'Triq George, numru 473, il-ward kollu aħmar dbiel f'daqqa u miet. U dakinhar Monica ħassitha qed tegħreq fix-xewk li ma baqax iniggeż u l-petali li ma baqgħux ifuħu u tidħaq. Kull filgħodu, malli Monica tiftaħ għajnejha, issib warda bajda fuq sidirha. Bil-kalma kollha taqbadha miz-zokk, toħroġ mis-sodda u timxi sal-vażun il- kbir ta' taħt it-tieqa, li tagħti għal Triq George, biex tpoġġiha fih. Imbagħad terġa' tersaq lejn is-sodda u tagħti bewsa lil Kevin li dejjem ikun għadu rieqed. Mill-ewwel ġurnata li Kevin beda jgħix magħha bdiet issib il-ward abjad. Kull filgħodu, fuq sidirha. U Kevin qatt ma xammu. Għax Kevin relaxed. U Kevin ma jistaqsix. Għax Kevin jitnejjek minn kollox. U Kevin ma jagħmilx fwieħa. U Kevin ma jiħux spazju. U ġismu bla riħa. Issa kienet ilha tqum bil- ward fuq sidirha … Issa kienet ilha ftit. Imbagħad tmur l-università fejn qed tistudja biex iġġib id-dottorat fil- botanika. Tixtieq turi li l-fjuri mhux kollha jfuħu; tixtieq turi li r-riħa tal-fjuri m'għandha l-ebda effett fuq il-burdati tan-nies, imma għandu jkun li l-fjuri dejjem ifuħu għax in-nies dejjem ixommuhom ifuħu. U għandu jkun li meta fjura tmut, in-nies jaqgħu down, u għandu jkun li l-fjuri jagħmlu lil kulħadd ferħan jekk jiddeċiedu li hekk għandu jkun. Kevin ikun diġà qed jara t-televixin meta tidħol lura wara ġurnata xogħol bil-ward ħiereġ minn ġo żaqqha. Imma mbagħad ineħħihomlha waħda waħda bl-istejjer li ma jfuħux u hi tidħaq għax tħoss li Kevin m'għandux xi jgħid u b'Kevin magħha l-ispazju jibqa'. U hi tidħaq għax Kevin jaf jaħxi u x'aktarx li din hija l-unika ħaġa li tħalli effett tajjeb fuq il-burdati tan-nies. Imbagħad filgħaxija, meta tidħol fil-kamra tas-sodda u tara li l-fjuri fil-vażun għadhom hemm, ixxomm lil Thomas, u qabel ma torqod bil- memorja tiegħu mċappsa ma' sidirha tagħti bewsa lil Kevin li jkun diġà beda jogħnos.